CELEX: C2007/042/04
Language: sl
Date: 2007-02-24 00:00:00
Title: Zadeva C-1/05: Sodba Sodišča (veliki senat) z dne 9. januarja 2007 (Predlog za sprejetje predhodne odločbe Länsrätten i Stockholms län — Migrationsdomstolen — Švedska) — Yunying Jia proti Migrationsverket (Svoboda ustanavljanja — Člen 43 ES — Direktiva 73/148/EGS — Državljan države članice s stalnim prebivališčem v drugi državi članici — Pravica do bivanja starša zakonca, pri čemer sta zakonec in starš državljana tretje države — Dolžnost tega starša, da zakonito biva v državi članici, ko se pridruži svoji družini v državi članici stalnega prebivališča — Dokazi, ki jih mora predložiti, da se ga šteje za vzdrževanega starša)

24.2.2007   
            
            
               SL
            
            
               Uradni list Evropske unije
            
            
               C 42/3
            
         Sodba Sodišča (veliki senat) z dne 9. januarja 2007 (Predlog za sprejetje predhodne odločbe Länsrätten i Stockholms län — Migrationsdomstolen — Švedska) — Yunying Jia proti Migrationsverket
   (Zadeva C-1/05) (1)
   
   (Svoboda ustanavljanja - Člen 43 ES - Direktiva 73/148/EGS - Državljan države članice s stalnim prebivališčem v drugi državi članici - Pravica do bivanja starša zakonca, pri čemer sta zakonec in starš državljana tretje države - Dolžnost tega starša, da zakonito biva v državi članici, ko se pridruži svoji družini v državi članici stalnega prebivališča - Dokazi, ki jih mora predložiti, da se ga šteje za vzdrževanega starša)
   (2007/C 42/04)
   Jezik postopka: švedščina
   Predložitveno sodišče
   Länsrätten i Stockholms län — Migrationsdomstolen
   Stranki v postopku v glavni stvari
   
      Tožeča stranka: Yunying Jia
   
      Tožena stranka: Migrationsverket
   Predmet
   Predlog za sprejetje predhodne odločbe — Utlänningsnämnden — Razlaga člena 43 ES, člena 10 Uredbe Sveta (EGS) št. 1612/68 z dne 15. oktobra 1968 o prostem gibanju delavcev v Skupnosti (UL L 257, str. 2) in členov 1(d) in (b) Direktive Sveta 73/148/EGS z dne 21. maja 1973 o odpravi omejitev gibanja in bivanja v Skupnosti za državljane držav članic v zvezi z ustanavljanjem in opravljanjem storitev (UL L 172, str. 14) — Pravica do bivanja starša zakonca, pri čemer sta oba državljana tretje države, državljana države članice s stalnim prebivališčem v drugi državi članici, ki tega državljana vzdržuje — Dolžnost tega starša, da zakonito biva v državi članici, ko se pridruži svoji družini v državi članici stalnega prebivališča — Dokazi, ki jih mora predložiti, da se ga šteje za vzdrževanega starša.
   Izrek
   
               1)
            
            
               Pravo Skupnosti glede na zgoraj navedeno sodbo z dne 23. septembra 2003 v zadevi Akrich (C-109/01) državam članicam ne nalaga, naj dodelitev pravice do bivanja državljanu tretje države, ki je družinski član državljana Skupnosti, ki je uporabil pravico do prostega gibanja, pogojijo s tem, da je ta družinski član pred tem zakonito bival v drugi državi članici.
            
         
               2)
            
            
               Člen 1(1)(d) Direktive Sveta 73/148/EGS z dne 21. maja 1973 o odpravi omejitev gibanja in bivanja v Skupnosti za državljane držav članic v zvezi z ustanavljanjem in opravljanjem storitev je treba razlagati tako, da se besedna zveza „ki jih [državljan] vzdržuje“ nanaša na dejstvo, da družinski član državljana Skupnosti s stalnim prebivališčem v drugi državi članici v smislu člena 43 ES potrebuje finančno pomoč tega državljana ali njegovega zakonca, da bi zadovoljil svoje temeljne potrebe v državi izvora ali državi, iz katere je prišel, ko je zaprosil za to, da se pridruži temu državljanu. Člen 6(b) iste direktive je treba razlagati tako, da se lahko potreba po finančni pomoči dokaže z vsemi primernimi sredstvi, medtem ko lahko zgolj pripravljenost državljana Skupnosti ali njegovega zakonca, da skrbita za družinskega člana, ne zadostuje za dokaz, da je družinski član dejansko vzdrževana oseba.
            
         
      (1)  UL C 57, 5.3.2005.